PITANJA ZA TEST 10:

1. Arbitražni model procenjivanja je višefaktorski model, koji promenljivost stope prinosa kapitalne aktive meri u odnosu na više faktora, a ne samo u odnosu na prinos tržišnog portfolija, kao što je to slučaj sa CAPM modelom.
   1. Tačno,
   2. Netačno.
2. Pomoću CAPM modela izračunati očekivanu stopu prinosa na akcije preduzeća, ako je bezrizična kamatna stopa 4%, očekivani tržišni prinos (prinos tržišnog portfolija) 9%, a beta koeficijent 1,4.
3. Najčešće korišćena mera sistematskog rizika akcije je:
   1. Varijacija stope prinosa akcije,
   2. Standardna devijacija stope prinosa akcije,
   3. Beta koeficijent akcije,
   4. Ukupan rizik stope prinosa akcije.
4. Pretpostavimo da je stopa prinosa obične akcije osetljiva na neočekivane promene stope inflacije, kamatnih stopa na finansijskom tržištu i na neočekivane promene bruto društvenog proizvoda. Osetljivost promene stope prinosa na običnu akciju u odnosu na neočekivane promene stope inflacije merimo sa β1 = 0,5, u odnosu na neočekivane promene kamatnih stopa sa β2 = 0,8, dok senzitivnost promene stope prinosa na ovu akciju u odnosu na neočekivane promene bruto društvenog proizvoda sa β3 = 0,4. Bezrizična stopa prinosa iznosi 4%, očekivana stopa prinosa za portfolio osetljiv samo na neočekivane promene stope inflacije iznosi 10%, za portfolio osetljiv samo na neočekivane promene kamatnih stopa 6%, dok za portfolio osetljiv samo na neočekivane promene bruto društvenog proizvoda 12%. Izračunajmo očekivanu stopu prinosa portfolija običnih akcija pomoću APM modela.
5. U tabeli su dati podaci o stopama prinosa preduzeća j, tržišnim stopama prinosa (prinos tržišnog portfolija) i verovatnoći ostvarivanja prinosa. Izračunajte  koeficijent.

|  |  |  |  |
| --- | --- | --- | --- |
|  | Verovatnoća Pj | Stopa prinosa preduzeća j (rj) (%) | Tržišna stopa prinosa (rm) (%) |
| Ekspanzija | 0,4 | 21 | 20 |
| Normalan rast | 0,3 | 13 | 8 |
| Recesija | 0,3 | 0 | 5 |